Кайда соң сез, татар байлары?

	Русия икътисады нефтьнең дөнья базарындагы бәясенә бәйле икәнлеге хакында көн саен ишетәбез. Халык үзенең барлы-юклы “маясы”, ягъни бөртекләп җыйган акчасы өчен дер калтырап тора. Хәзер экономика, финанс өлкәсендә бернинди аң-белеме булмаганнар да: “Нефтьнең барреле фәлән кадәр икән, доллар-евро шулкадәр күтәрелгән”, – дип гәпләшергә остарды. 	 Хикмәт инде: берәүләр шул нефтьне сатып, чүл өстендә гөлбакча төзеп куйдылар, “кара алтынлы” Гарәп Әмирлекләре, Кувейт кебек илләрнең һәрбер гражданы дөньяга бушлай белем һәм медицина ярдәме алу һәм шуның ише башка хокуклар белән туа. Нинди генә дөньякүләм кризислар янамасын, бу илләрдә дәүләтнең икътисадый проблемаларын халыкның банклардагы акчасын үзләштерү юлы белән чишмиләр. Ә бездә... Безнең дефолт күргән бар, бездә һәр бәла-казаны гади халыкның кесәсенә кереп чишәләр... 
	Раушания ШӘЯХМӘТОВА	
Татарстан яшьләре

	№ 1 |  	


